section_heading: O albumu
paragraph_text: Album nastavlja viking metal glazbeni stil predstavljen na prethodnom albumu Hammerheart te također prikazuje veliki utjecaj epskog doom metala te klasične glazbe. Album je nazvan po operi Richarda Wagnera. Za razliku od prethodnih Bathoryjevih glazbenih izdanja, album karakterizira umjereni tempo te velika uporaba akustične gitare (iako je Bathory već počeo skladati pjesme umjerenog tempa na Hammerheartu). Melodija pjesme "Hammerheart" bazirana je na melodiji iz orkestralne suite Planeti skladatelja Gustava Holsta; glazba u pjesmi zapravo je "preuređena" Quorthonova inačica srednjeg dijela četvrtog stavka suite pod nazivom Jupiter.